钦定古今图书集成/明伦汇编/宫闱典/第086卷 > 富阳公主 下嫁张缵
## 钦定古今图书集成/明伦汇编/宫闱典/第086卷 > 富阳公主 下嫁张缵

按《梁书张缅传》：“缵字伯绪，缅第三弟也，出后从伯弘
籍。弘籍，高祖舅也。梁初，赠廷尉卿。缵年十一，尚高祖
第四女富阳公主，拜驸马都尉，封利亭侯，召补国子
生，起家秘书郎，时年十七，身长七尺四寸，眉目疏朗，
神彩爽发。高祖异之，尝曰：‘张壮武云‘后八叶有逮吾
者’，其此子乎’！”缵好学，兄缅有书万馀卷，昼夜披读，殆
不辍手。秘书郎有四员，宋、齐以来，为甲族起家之选，
待次入补。其居职例数十百日便迁任，缵固求不徙，
欲遍观阁内图籍。尝执四部书目曰：“若读此毕，乃可
言优仕矣。”如此数载，方迁太子舍人，转洗马、中舍人，
并掌管记。缵与琅邪王锡齐名。普通初，魏遣彭城人
刘善明诣京师请和，求识缵。缵时年二十三，善明见
而嗟服。累迁太尉谘议参军，尚书吏部郎，俄为长史，
兼侍中，时人以为早达。河东裴子野曰：“张吏部在喉
舌之任，已恨其晚矣。”子野性旷达，自云年出三十，不
复诣人。初未与缵遇，便虚相推重，因为忘年之交。大
通元年，出为宁远华容公长史，行琅邪彭城二郡国
事。二年，仍迁华容公北中郎长史、南兰陵太守，加贞
威将军，行府州事。三年，入为度支尚书，母忧去职。服
阕，出为吴兴太守。缵治郡省烦苛，务清静，民吏便之。
大同二年，征为吏部尚书。缵居选。其后门寒素，有一
介，皆见引拔，不为贵要屈意，人士翕然称之。五年，高
祖手诏曰：“缵外氏英华，朝中领袖。司空以后，名冠范
阳，可”尚书仆射。初，缵与参掌何敬容，意趣不协。敬容
居权轴，宾客辐凑，有过诣缵者，辄距不前，曰：“吾不能
对何敬容残客。”及是，迁为表曰：“自出守股肱，入尸衡
尺，可以仰首申眉，论列是非者矣。而寸衿所滞，近蔽
耳目，深浅清浊，岂有能预？加以矫心饰貌，酷非所闲不喜俗人与之共事。”此言以指敬容也。缵在职，议南
郊御乘素辇，适古今之衷。又议印绶官备朝服，宜并
著绶，时并施行。九年，迁宣惠将军、丹阳尹，未拜，改为
使持节、都督湘桂东宁二州诸军事、湘州刺史。述职
经途，乃作《南征赋》，其词曰：“岁次娵訾，月惟中吕，余谒
帝于承明，将述职于南楚，忽中川而反顾，怀旧乡而
延伫，路漫漫以无端，情容”容而莫与，乃弭节叹曰：“人
之寓于宇宙也，何异夫栖蜗之争战，附蜹之游禽，而
盈虚倚伏，俯仰浮沉，矜荣华于尺景，总万虑于寸阴，
彼忘机于粹日，乃圣达之明箴，妙品物于贞观，曾何
足而系心，抚余躬之末迹，属兴王之盛世，蒙三栾之
休宠，荷通家之渥惠，登石渠之三阁，典教文乎六艺，
振长缨于”承华，眷储皇之上叡。居衔觞而接席，出方
舟以同济。彼华坊与禁苑，常宵盘而昼憩。思德音其
在耳，若清尘之未逝。经二纪以及玆，悲明离之永翳。
惟平生之褊能，实有志于栖息。惭灭没之千里，谢韩
哀于八极。如蓑裘之代用，譬轮辕之曲直。愧周任之
清规，谅无取于陈力。逢濯缨之嘉运，遇井汲之“明时，
怀君恩而未答，顾灵琐而依迟。总端揆以居副，长庶
僚而称师，犹深泉之短绠，若高墉而无基，伊吾人之
罪薄，岂斯满之能持。”奉皇命以奏举，方驱传于衡疑，
遵夕宿以言迈，戒晨装而永辞，行摇摇于南逝，心眷
眷而西悲。尔乃横济牵牛，傍瞻雉库，前观隐脤，却视
云布。追晋氏之启戎，覆中州之鼎祚，鞠三川于茂草，
霑两京于朝露。故黄旗紫盖，运在震方，金陵之兆，允
符厥祥，及归命之衔璧，爰献玺于武王，启中兴之英
主，宣十世而重光。观其内招人望，外攘干纪，草创江
南，缔构基址。岂徒能布其德，主晋有祀，云汉作诗，《斯
干》见美而已哉！乃得正朔相承，于兹四代，多历年所，
二百馀载。割疆“埸于华戎，拯生灵于宇内，不被发而
左衽，繄明德其是赉？次临沧之层𪩘，寻叔宝之旧埏，
蕴珠玉之馀润，昭罗绮之遗妍，怀若人之远理，岂喜
愠其能迁，虽魂埋于百世，犹映澈于九泉，经法王之
梵宇，睹因时之或跃，从四海之宅心，故取乱而诛虐，
在苍精之将季，翦洪柯以销落。既观蝎而逞刑，又施”
兽而为谑。候高㷭以巧笑，俟长星而懽噱。何惵惵之
黔首，思假命其无托；信人欲而天从，爰物睹而圣作。
我皇帝膺箓受图，聪明神武；乘舋而运，席卷三楚；师
克在和，仁义必取；形犹积决，应若飙举。于是殪《桑林》
之封狶，缴青丘之大风；戢干戈以耀德，肆时夏而成
功。放流声于郑卫，屏艳质于倾宫。配“轩皇以迈迹。岂
商周之比隆，化致升平，于兹四纪。六夷膜拜，八蛮同
轨，教穆于上庠，冤申于大理。显三光之照烛，降五灵
之休祉。谅殊功于百王，固无得而称矣。溯金牛之迅
渚，睹灵山之雄壮。实江南之丘墟，平云霄而竦状。摽
素岭乎青壁，葺赪文于翠嶂。跳巨石以惊湍，批冲岩
而骇浪。铲千寻之峭岸，潨万流之大壑。隐日月以蔽
亏，搏风烟而回薄。崖映川而晃朗，水腾光而倏烁。积
霜霰之往还，鼓波涛之前却。下流沫以洊险，上岑崟
而将落。闻知命之是虞，故违风而靡托。讯会骸之诡
状，云怒特之来奔，及渔人之垂饵。沈潜锁于洪源，鉴
幽涂于忠武。驰四马之高轩，不语神以征怪。情存之
而勿”论。矖姑熟之旧朔，访遗迹兮宣武挟仲谋之雄
气，朝委裘而作辅，历祖宗之明君，犹负芒于盛主。势
倾河以覆岱，威回天而震宇。虽明允之笃诚，在伊稷
而未举。矧有功而无志，岂季叶其能处？惧贻笑于文
景，忧象贤之覆𫗧。虽苞糵以代兴，终夷宗而殄族。彼
儋石之赢储，尚邀之而俟福；况神明之大宝，乃暗干
于天禄。造扃键之候司，发传书于关尉，据轘辕乎伊
洛，守衡津于河渭。无矫且以招宾，阙捐𦈡而待贵，实
祗敬于王典，怀鞠躬而屏气。惟函谷之襟带，疑武库
之精兵，采风谣于往昔，闻乳虎于甯成。在当今而简
易，止讥鉴其奸情。陋文仲之废职，鄙耏门之食征。于
是近睇赭岑，遥瞻鹊岸，岛“屿苍茫，风云萧散。属时雨
之新晴，观百川之浩涆。水泓澄以暗夕，山参差而辨
旦。忽临睨于故乡，眇江天其无畔。逆洄流而右阻，遵
长薄而左贯。独向风以舒情，搴芳洲其谁玩。息铜山
而系缆，访叔文之灵宇。得旧名而犹存，皆攒芜而积
楚。想夫君之令闻，实有声于前古；拯巴汉之废业，爰
配名于邹鲁。辨山精以息讼，对祠星而寤主。每抚事
以怀人，非末学其能睹？嘉梅根之孝女，尚乘肥于媵
姬，嗟吴人之重辟，忧峻网于将贻，彼沈瓜而显义，指
沧波而为期，此浮履以明节，赴丹爓其何疑？信礼感
而情悼，实凄怅于余悲，空沈吟以遐想。愧邯郸之妙
词，望南陵以寓目。美牙门之守志，当晋师之席”卷，岂
藩篱而不庇。携老弱于穷城，犹区区乎一篑。虽挈瓶
之小善，实君子之所识。〈阙一句〉“是谓事人之礼。”入雷池
之长浦，想恭岱之芳尘。临鱼官以辍膳，践寒蒲之抽
筠。又有生为令德，没为明神。或捐家事主，携手拜亲；
或正身殉义，哀感市人。所以家称纯孝，国号能臣。扬

阴，雨霏霏而来集。愍征夫之劳瘁，每搴帷而伫立。由
江沲之派别，望彭汇之通津。涂未中乎及绛，日已盈
于浃旬。于是千流共归，万岭分状。倒景悬高，浮天泻
壮。清江洗涤，平湖夷畅；翻光转彩，出没摇漾。岷山、《嶓
冢》，悠远寂寥；青湓赤岸，控汐引潮。望归云之蓊蓊，扬
清风之飘飘。界飞流于翠薄，耿长虹于青霄。若夫灌
莽川涯，层潭水府，游泳之所往还，喧鸣之所攒聚。群
飞沙涨，掩薄草渚，奇甲异鳞，雕文綷羽，听寡鹤之偏
鸣，闻孤鸿之慕侣，在客行而多思，独伤魂而凄楚。美
中流之冲要，因习坎以守固，既因之而设险，又居之
而务德。南通珠崖夜郎，西款玉津、华墨，莫不内清奸
宄，外弭苛慝，篱屏京师，事有均于《齐德》也。眄匡岭以
踌躇，想霞裳于云仞。流姮娥之逸响，发王子之清韵。
若夜光而可投，岂荣华之难摈，羡还丹其何述。伫一
丸于来信，迳遵途乎鄂渚。迹孙氏之霸基，陈利兵而
蓄粟，抗十倍之锐师，在贤才之必用，宁推诚而忍欺。
图富强以法立，属贞臣而日嬉。识徐基于江畔，云钓
台之旧址。方战国之多虞，犹从容“而宴喜。钦辅吴之
忠谅，叹仲谋之虚己。处君臣而并得，良致霸其有以。
伊文侯之雅望，诚一代之伟人。襧观《书》以心服，玉比
德而誉均。遘时雄之应运，方协义以经纶。名既逼而
愈赏，言虽闻而弥亲。惜勤王于延献，俾汉京之惟新。
何天命其弗与，悲盛业之未申。汎芦洲以延伫，闻伍
员之所济。出怀珠而免仇，归投金以答惠。彼无求于
万锺，唯长歌而鼓枻。慨斯诚之未感，乃沈躯以明誓。
空负恨其何追，徒临餐而先祭。及旋师于郑国，美邀
福于来裔。入郢都而抵掌，壮天险之难窥。允分荆之
胜略，成百代之良规。贾生方于指大，应侯譬之木披。
所以居宗振末，强本弱枝。闻古今之通制，历盛衰而
不”移，可不谓然与？美经国之远体也，酌忠言于城郢，
播终古之芳猷。忘我躬之匪阅，顾社稷而怀忧。服庄
王之高义，乃征名于夏州。耻蹊田之过罚，纳申叔之
嘉谋，观巫臣之献箴，鉴《周书》以明喻。何目谋其多僻，
要桑中而远赴，若葆申之诛丹，实匡君以成务。在两
臣而优劣，居二主其并裕。临赤崖而慷“忾，榷雄图于
魏武。乘战胜以长驱，志吞吴而并楚。总八州之毅卒，
期姑苏而振旅。时有便乎建瓴，事无留于萧斧。霸孙
赫其霆奋，仗万俗之英辅。裂宇宙而三分，诚决机乎
一举。嗟元德之矫矫，思兴复于旧京。招卧龙于当世，
配管仲而称英。收散亡之馀弱，结与国而连横。延五
纪乎岷汉，绍四百于炎”精。望巴丘以邅回，遵洞庭而
敞恍。沈轻舟而不系。何灵“之浩荡。眺居褊之双峰，
徒临风以增想。偿瑶觞而一酌，驾彩蜺而独往。尔乃
南奠衡霍，北距沮漳，包括沅沣，汲引潇湘。滮滮长迈，
漫漫回翔。荡云沃日，吐霞，含光，青碧潭屿，万顷澄澈。
绮兰从风，素沙被雪。杂云霞以舒卷，闲河洲而断绝。
回晓仄于中川，起长飚而半灭。税遗构之旧浦，瞻汨
罗以陨泗。岂怀宝而迷邦，犹”殷勤而一致。蕴芳华以
襞积，非党人之所媚。合《小雅》之怨辞，兼《国风》之美志。
譬弹冠而振衣，犹自别于泥滓。且杀身以成义，宁露
才而扬己。悲先生之不辰，逢椒兰之妒美。有骅骝而
不驭，焉遑遑于千里。既践境以思人，弥流连其无已。
修行潦之薄荐，敢凭诚于沼沚。谒黄陵而展敬，奠瑶
席乎川湄。具“兰香以膏沐，怀椒糈而要之。延帝子于
三后，降夔龙于九疑。腾河灵之水驾，下太一之灵旗。
抚安歌以会儛，疏缓节而依迟。日徘徊以将暮，情眇
默而无辞。愠秦皇之川幸，尤土壤以加戮，昧天道之
无亲，勤望祀以祈福。将人怨而神怒，故飞川而荡谷。
推冥理以归愆，遂刊山而赭木。”于是下车入部，班条
理务，砥课庸薄，夕惕兢惧，存问长老，隐恤氓庶，奉宣
皇恩，宽徭省赋，远哉盛乎，斯邦之旧也。有虞巡方以
托终，夏侯开图以疏决，太伯让嗣以来游。〈阙〉臣祈仙
而齐洁，固是明王之尘轨，圣贤之踪辙也。若夫屈平
《怀沙》之赋，贾子《游湘》之篇，史迁摛文以投吊，扬雄反
骚而沈川，其风谣雅什，又是词人之所流连也。亦有
仲宁咸德，仍世相继，父子三台，缁衣改敝，古初抱于
烈火，刘先高而忤世，蒋公琰之弘通，桓伯绪之匡济，
邓兖时之绝述，谷思恭之藻丽，实川岳之精灵，常闲
出而无替也。至于殊庭之客，帝乡之贤，神奔鬼化，吐
吸云烟，玉笥登之而却老，金人植杖以尊泉，苏生骑
龙而出入，处静驾鹿以周旋，配北烛之神女，偶南荣
之偓佺，时髣髴其遥见，亦往往而有焉。尔乃历省府
庭，周行街术，山川远览，邑居近悉，割黔中以置守，献
青阳而背质，邹生所谓还舟，楚王于焉乘驲。巡高山
之累仞，褒吴文之“为宰。”彼非刘而八王，皆国士而身
在长沙而著令，经五叶其未改，知天道之福谦，胜
一时之经始。寻太傅之故宅，今筑室以安禅，邑无改
于旧井，尚开流而冽泉。怀伊管之政术，遇庸臣而见
迁，终被知于时主，嗟汉宗之得贤，受齐居之远托，岂
理谢而生全，哀怀王之不秀，遂抱恨而伤年。修定祀于北郭，对林野而幽蔼，庶无吐于馨香，祀琼茅而沃
“景十三以启国”，惟君王其能大。迨炎正之中微，寔
斯藩而是赖。顾四阜之纡馀，乍升高以游目；审山川
之面带，将取名于衡麓。下弥漫以爽垲，上钦亏而重
复。风瑟瑟以鸣松，水琤琤而响谷。低四照于若华，竦
千寻于建木。冀嚣尘之可屏，登岩阿而寤宿；舍域中
之常恋，慕游仙之灵族。是时凉风暮节，万实西成，华
池“迥远，飞阁凄明。嘉南州之炎德，爱兰蕙之秋荣，下
名柑于曲榭，采芳菊于高城，树罗轩而并列，竹被岭
而丛生，玩栖禽之夕返，送旅雁之晨征，悲去乡而远
客，寄览物而娱情，惟传车之所骛，寔鹰扬其是掌，或
解组以立威，乍露服而加赏，遵圣主之恩刑。荷天地
之厚德，沾河润于九里，泽自家而刑国，阙小道之可
观，宁畏涂其易克，眄高衢而愿骋？忧取累于长𬙊，闻
困石之非据。承炯戒乎明则，愧寿陵之馀子，学邯郸
而匍匐也。”缵至州，停遣十郡尉劳，解放老疾吏役，及
关市戍逻，先所防人，一皆省。并州界零陵、衡阳等郡
有莫徭蛮者，依山险为居，历政不宾服，因此向化。益
阳县人作田二顷，皆异亩同颖。缵在政四年，流人自
归，户口增益十馀万，州境大安。太清二年，征为领军，
俄改授使持节、都督雍梁北秦东益郢州之竟陵司
州之随郡诸军事、平北将军、宁蛮校尉。缵初闻邵陵
王纶当代己为湘州，其后更用河东王誉。缵素轻少
王，州府候迎及，资待甚薄，誉深衔之。及至州，遂托疾
不见。缵，仍检括州府庶事，留缵不遣。会闻侯景寇京
师，誉饰装当下援。时荆州刺史湘东王赴援，军次郢
州武城，缵驰信报曰：“河东已竖樯上水，将袭荆州。”王
信之，便回军镇荆、湘，因构嫌隙，寻弃其部伍，单舸赴
江陵王即遣使责让，誉索缵部下。既至，仍遣缵向襄
阳。前刺史岳阳王察，推迁未去镇，但以城西白马寺
处之。会闻贼陷京师，察因不受。代州助防杜岸绐缵
曰：“观岳阳殿下，必不容使君。使君素得物情，若走入
西山，招聚义众，远近必当投集。又帅部下继至，以此
义举，无往不克。”缵信之，与结盟约，因夜遁入山岸，反
以告察，仍遣岸帅军追缵。缵众望岸军，大喜，谓是赴
期，既至，即执缵并其众，并俘送之，始被囚。絷寻又逼
缵剃发为道人。其年，察举兵袭江陵，常载缵随后。及
军退，败行至湕水南防守。缵者虑追兵至，遂害之，弃
尸而去，时年五十一。元帝承制，赠缵侍中、中卫将军、
开府仪同三司，谥𥳑宪公。缵有识鉴，自见元帝，便推
诚委结。及元帝即位，追思之，尝为诗，其《序》曰：“简宪之
为人也，不事王侯，负才任气。见余则申旦达夕，不能
已已。怀夫人之德，何日忘之缵！”著《鸿宝》一百卷，文集
二十卷。